# data[].attributes.body
Tenint en compte el vector del benestar emocional dintre del currículum de l’educació bàsica a Catalunya, segons el Decret 217/2022, hem considerat oportú treballar el vector de l’autoestima i les relacions socials, per tal de portar a terme un matinal al centre educatiu amb els familiars del mateix alumnat de 1r de l'ESO.

# data[].attributes.body
L’equip docent que es veurà implicat durant el matinal seran els quatre tutors de cada grup respectiu, els quals guiaran l’activitat. La resta de professorat de 1r d’ESO, juntament amb el professional de l’Orientació Educativa del centre, assumiran un rol d’acompanyament i suport durant les diferents activitats.

# data[].attributes.attachment_link.title
Five ‘don’ts’ for introducing a female speaker

# data[].attributes.body
Els destinataris prinicipals són els alumnes de 1r de l’ESO, juntament amb els seus referents (pares, mares i/o representants legals)

# data[].attributes.body
Els objectius generals de la dinàmica proposada són els següents:

Reforçar l’autoestima de tots els membres participants.

Fomentar el treball en equip i millorar la cohesió del grup.

Prevenir situacions d’assetjament i bullying.

Els objectius específics es detallen en el desenvolupament de cada una de les activitats proposades dins la dinàmica.

# data[].attributes.attachment_link.title
Como planejar metas e objetivos para realizar os seus sonhos

# data[].attributes.body
L’espai on es duran a terme les diferents propostes seran diversos; l’aula polivalent, el menjador, el pati i el pavelló de l’Institut. D’aquesta manera, es podran realitzar tots els tallers a la vegada.

# data[].attributes.attachment_link.title
Galería de Instituto de Enseñanza Secundaria _ Orts-Trullenque Arquitectos  - 18

# data[].attributes.body
Horari establert durant el matinal

8:00h - 8:30h: Entrada de les famílies i l’alumnat.

8:30h - 9:00h: Presentació de la jornada matinal.

9:00h - 10:00h: Desenvolupament de la 1a activitat “Qui sóc? El mirall interior”

10:00h - 10:30h: Esmorzar.

10:30h - 11:30h : Desenvolupament de la 2a activitat “Com em veuen?”

11:30h - 12:30h: Desenvolupament de la 3a activitat “El dònut”

12:30h - 13:00h: Cloenda de la jornada.

13:00h - 14:00h: Espai obert per compartir opinions i experiències durant la jornada.

# data[].attributes.attachment_caption
Material i/o recursos necessaris per l’activitat: Material visual plastificat, blue tack i retoladors borrables.

# data[].attributes.headline
ACTIVITAT 1: “QUI SOC? EL MIRALL INTERIOR”

# data[].attributes.subject
ACTIVITAT 1: “QUI SOC? EL MIRALL INTERIOR”

# data[].attributes.body
Objectius:

➤ Explorar els estereotips socials i el seu impacte en la imatge personal.

➤Promoure l’autoestima prioritzant la riquesa interior respecte l’aparença externa.

➤Reflexionar sobre el rol de les xarxes socials i la seva influència en l’autoconcepte.

Desenvolupament:

★ Elaboració dels equips: 4 o 5 grups aproximadament conformats per l’alumnat i la família.

★ Lliurament dels materials: Cada equip rep diversos cossos i caps plastificats amb diferents  característiques físiques (alt, baix, gras, prim, jove, vell, ros, brunet, pèl-roig, fosc de pell, pell clara, etc.), així com plantilles del perfil d’Instagram i retoladors borrables per a escriure a aquesta última.

★ Creació del perfil fictici:

Cada grup:

- Escolleig un cos i un cap per a crear el seu personatge.

- Crea un nom de perfil.

- Tria una professió (esportista, cuiner, psicòleg, influencer, etc.).

- Elabora diferents publicacions (entrenaments, viatges, receptes…).

- Estableix un nombre de seguidors.

★ Presentació dels personatges: Cada equip mostra el seu personatge a la resta de grups, argumentant les seves eleccions.

★ Reflexió grupal:

- Per què hem escollit aquest cos i cap?

- Quins cossos han quedat sense escollir? Per què?

- Com us fa sentir aquest cos escollit?

- Quina influència tenen les xarxes socials en l’autoconcepte i l’autoestima?

- Quins cossos són més valorats socialment (“cos ideal”)?

- Quins estereotips es mostren a les xarxes socials?

- Com podem lluitar contra els estigmes socials?

★ Reflexió final: Aquesta proposta pretén mostrar com els estereotips i l’aspecte físic influeixen en les nostres decisions, en la nostra pròpia imatge i en la percepció dels altres. Es busca fomentar una visió inclusiva, posant en relleu les qualitats internes i reforçant així l'autoconfiança de l’alumnat.

# data[].attributes.attachment_caption
Material i/o recursos necessaris per l'activitat: rotllo de paper extensible, retoladors i pòsits.

# data[].attributes.body
Objectius:

➤Representar i/o dibuixar els rostres de les persones que tenen al seu davant.

➤Elaborar crítiques constructives

➤ Reflexionar sobre les diferents crítiques.

➤ Fomentar l'autoestima i l'autoconcepte.

Desenvolupament:

★ Elaboració dels equips: Els grups estaran distribuïts segons cada unitat familiar.

★ Lliurament dels materials: Per cada unitat familiar se li repartirà un bloc de diferents pòsits i diferents retoladors de colors.

★ Desenvolupament de l'activitat: Aquesta segona activitat parteix de la idea de representar-se entre uns i altres en un mural que estarà projectat a terra. Tant els familiars com els mateixos fills/es hauran de dibuixar els rostres de la unitat familiar. A partir d’aquí, un cop tots els membres familiars estiguin dibuixats, els docents facilitarem uns pòsits, per tal d’elaborar crítiques constructives de la persona dibuixada que tenen al davant. Per exemple, una mare té el seu davant dibuixat el seu fill, i una possible crítica constructiva seria: ser més ordenat, i viceversa. Cada pòsit ha d’estar ubicat al voltant del dibuix representat en el mural.

Finalment, es realitzarà una reflexió final on hauran de posar en comú, tant pares com fills, quin és el resultat final de totes les crítiques constructives que han pogut veure en el seu dibuix.

# data[].attributes.attachment_caption
Material i/o recursos necessaris per l'activitat: folis en blanc, llapis, gomes, retoladors i llapis de colors.

# data[].attributes.body
Objectius:

➤ Fomentar l’autoestima a través de reconèixer i valorar els seus punts forts.

➤ Promoure la reflexió personal.

➤ Desenvolupar l’empatia, respecte, comprensió i solidaritat.

➤ Millorar la cohesió de grup.

➤ Prevenir situacions de bullying.

Desenvolupament:

★ Lliurament dels materials: Es repartirà a cadascú, de manera individual, un full en blanc, llapis, goma, i retoladors i colors per petits grups.

★ Dibuix: S’indicarà que cadascú dibuixi al seu foli un dònut. La massa en representarà tot allò que cada persona té: habilitats, valors, suports (amics, família), coses positives a la seva vida... I el forat del dònut representarà allò que els falta: persones, animals, les seves pors, mancances, desitjos no complerts… D’aquesta manera, cadascú haurà de representar de la manera que prefereixi aquests aspectes en el dònut i en el forat, ho poden dibuixar o escriure en paraules.

★ Compartir en família: S’ajuntaran en famílies i cadascú compartirà el que ha representat, fomentant la conversa i comprensió.

★ Compartir amb companys/es: Finalment, cada alumne/a es trobarà amb la resta dels seus companys/es, guiats pels referents (mares, pares, tutors legals), i compartiran els seus dònuts. Els referents seran els responsables de guiar la reflexió de manera empàtica i comprensiva, sobre les mancances que té cadascú al seu forat, i com aquestes poden portar a inseguretat, enveja i gelosia davant d’una altra persona qui té el mateix però en la massa del dònut. Alhora, es pot fomentar l’empatia i suport entre alumnes que tenen el mateix en el forat.

# data[].attributes.body
Departament d’Educació. Els sis vectors: benestar emocional. [en línia]. Generalitat de Catalunya. Disponible a:

https://projectes.xtec.cat/nou-curriculum/educacio-basica/els-sis-vectors/benestar-emocional

Departament d'Educació. (2022). Decret 175/2022, de 27 de setembre, d'ordenació dels ensenyaments de l'educació bàsica. Generalitat de Catalunya.

Departament d'Ensenyament. (2017). Decret 150/2017, de 17 d'octubre, de l'atenció educativa a l'alumnat en el marc d'un sistema educatiu inclusiu. Generalitat de Catalunya.

Borras M. [Rosa]. (2004). El projecte educatiu de centre. Universitat Oberta De Catalunya.

https://materials.campus.uoc.edu/daisy/Materials/PID_00169254/pdf/PID_00169244.pdf

Documents per a l'organització i gestió dels centres. Bloc: convivència, clima escolar i promoció del benestar emocional [en línia]. Disponible a: https://documents.espai.educacio.gencat.cat/IPCNormativa/DOIGC/PEC_Convivencia_clima.pdf

Vázquez, F. [Flora]. Projecte de Direcció 2024-2028. Institut Gallecs. Generalitat de Catalunya. Departament d’Educació.

Projecte Educatiu de Centre. Institut Gallecs. https://sites.google.com/insgallecs.cat/pec-ins-gallecs/aprovaci%C3%B3-i-difusi%C3%B3-del-pec?authuser=0